चूंगी दफ्तर से बाइक चोरी, कर्मियों को शोकाज नोटिस
भास्कर संवाददाता| फिरोजपुर कैंट
कैंटोनमेंटबोर्ड की शाखा चूंगी दफ्तर से आधी रात अज्ञात लोगों ने बाइक चुरा ली। चोर कौन थे, इसकी जांच कैंट पुलिस द्वारा की जा रही है, लेकिन बोर्ड कार्यालय ने सख्ती दिखाते हुए ड्यूटी पर तैनात कुछ कर्मचारियों को शो काज नोटिस जारी किया है। पता चला है कि रेलवे रोड पर स्थित चूंगी कार्यालय से बाइक चोरी हो गई, सुबह जब इसका पता कर्मचारियों को लगा तो सभी के हाथ पांव फूलने शुरू हो गए।
उच्चाधिकारियों को शिकायत देने के बाद मामला पुलिस के पास पहुंचा। कार्यालय पूरी तरह से सीसीटीवी कैमरों से लैस होने के बावजूद आखिर बाइक कौन उठा ले गया और सीसीटीवी कैमरों की फुटेज में आया या नहीं यह अभी रहस्य बना हुआ है।
चूंगी सुपरिटेंडेंट पवन कुमार ने कहा कि बाइक साइड पर खड़ी थी। इसलिए वह कैमरों की निगाह में नहीं आई। हमने कैंट पुलिस काे शिकायत दे दी है, जांच के बाद ही कुछ पता चल पाएगा। वहीं चुंगी दफ्तर केे ऑफिस सुपरिटेंडेंट मनजीत सिंह हीरा ने कहा कि ड्यूटी पर तैनात संबंधित कर्मचारियों को शो कॉज नोटिस जारी किया गया है और बाइक का पता लगाने में पूरी कोशिश की जा रही है।
hin_Deva bho_Deva hin_Deva hin_Deva hin_Deva